31996D0154
L 036/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 22 ноември 1993 година
относно сключването на Споразумението под формата на размяна на писма между Европейската общност и Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария относно изменението на Конвенцията от 20 май 1987 година за опростяването на формалностите при търговията със стоки
(96/154/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че член 11, параграф 2 от Конвенцията между Европейската икономическа общност и Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария за опростяването на формалностите при търговията със стоки (1) упълномощава Съвместния комитет, създаден по силата на тази конвенция, да направи препоръки за изменения на конвенцията;
като има предвид, че конвенцията бе изменена, за да се разреши присъединяването на нови договарящи се страни;
като има предвид, че въпросните изменения са изложени в Препоръка № 1/93 на Съвместния комитет; като има предвид, че споразумението под формата на размяна на писма, отнасящо се до тази препоръка, следва да бъде одобрено,
РЕШИ:
Член 1
Споразумението под формата на размяна на писма между Европейската общност и Република Австрия, Република Финландия, Република Исландия, Кралство Норвегия, Кралство Швеция и Конфедерация Швейцария относно изменението на Конвенцията от 20 май 1987 г. за опростяването на формалностите при търговията със стоки се одобрява от името на Общността.
Текстът на споразумението е приложен към настоящото решение.
Член 2
Председателят на Съвета се упълномощава да посочи лицето, оправомощено да подпише споразумението от името на Общността.
Съставено в Брюксел на 22 ноември 1993 година.